Chileense vliegtuig verdwyn met 38 aan boord | Netwerk24
10 Desember 2019 06:19
'n Chileense militêre vliegtuig met 38 mense aan boord het Maandagaand spoorloos verdwyn.
Die BBC berig dat dié vliegtuig op pad was na Antarktika toe dit verdwyn het.
Die vliegtuig het om 16:55 plaaslike tyd by die Punta Arenas-lughawe opgestyg, waarna operateurs omstreeks 18:00 kontak met die vliegtuig verloor het.
Die Washington Post berig die weermag het 'n kennisgewing gekry dat die vliegtuig verdwyn het, waarna hulle soek-en-reddingspanne gestuur het.
Die vliegtuig, 'n C-130 Hercules, het 17 bemanningslede en 21 passasiers, waaronder drie burgerlikes, vervoer.
India Today berig pres. Sebastián Piñera sê op Twitter dat hy en die minister van verdediging, asook die minister van binnelandse sake by die lugmagbasis is sodat hulle die verwikkelinge kan monitor.
So lyk die Lockheed Martin C-130 Super Hercules. Foto: Getty Images
Meer oor: Verdwyn | Vliegtuig | Chili